ভরত অরুণ
ভরত অরুণ (উচ্চারণ; তামিল: பாரத் அருண்; জন্ম: ১৪ ডিসেম্বর, ১৯৬২) অন্ধ্রপ্রদেশের বিজয়ওয়াড়া এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। বর্তমানে ভারতে দলের বোলিং কোচের ভূমিকায় অবতীর্ণ হয়েছেন। ভারত ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৮৭ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে তামিলনাড়ু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করতেন ‘ভর্রু’ ডাকনামে পরিচিত ভরত অরুণ।